Lørdag var der finale til DM i rallycross på Nysum-banen i Rebild, og her måtte Allan Jørgensen slippe sin sølvmedalje til fordel for en af bronze.

Selvom Allan Jørgensen fra Rold stod til en sølvmedalje i DM i rallycross, da han satte sig i sin bil lørdag eftermiddag, måtte han til slut nøjes med en tredjeplads. Nordjyden havde flere problemer med sin bil, der kunne ikke blive fikset hurtigt nok, mens løbet stod på. - Det er simpehten det værste lort, for at sige det mildt. Gearkassen, den er smuttet, så anden og fjerde gear duer ikke længere, og det skræller i første og tredje gear, siger Allan Jørgensen, da TV2 Nord møder ham på Nysum-banen. Inden dagens stævne lå han til en sølvmedalje i det, der hedder Super2000-klassen.